Collin tog 1831 [[juridisk eksamen]] og kom 1832 ind i [[Finansdeputationen]] som [[auskultant]]. Han blev 1840 [[assessor]], 1842 [[kommitteret]] og 1848 [[direktør]] i [[Finansministeriet]]s [[Departement (ministerium)|departement]] for [[assignation]]s- og [[møntvæsen]]. I denne stilling ledede han 1854 overgangen til [[rigsmønt]]. Han var i nogle år tillige [[generaldecisor]] for det indirekte [[skattevæsen]], men [[Fyring|afsked]]igedes 1864 efter tabet af
[[hertugdømmerne]]. I en mængde humane foretagender med ideelle og praktiske formål var han en ivrig deltager, navnlig [[Musikforeningen]], [[Efterslægtsselskabet]], [[Lægeforeningens Boliger]], [[Børnehospitalet]] og [[Sparekassen for Kjøbenhavn og Omegn]], i hvilken han var direktør fra 1851 til kort før sin død. Han har skrevet ''[[H.C. Andersen]] og det Collinske Hus'' (1882) og ''Anonymer og Pseudonymer i den danske, norske og islandske Litteratur fra de ældste Tider indtil 1860'' (1869).
Historie